### Resume

Afd. 8825 - [adresse], [adresse] og Passagen, [adresse], Domea Egtved, anmoder om godkendelse af skema C og byggeregnskab på 16.851.677 kr. Yderlige anmodes om godkendelse af anvendelse af reguleringskonto. Landsbyggefonden har, under forudsætning af kommunens godkendelse, godkendt skema C, byggeregnskab og anvendelse af reguleringskonto.

### Sagsfremstilling

![](data:image/png;base64...)

![](data:image/png;base64...)

Figur 1: Kortbilag og oversigtskort over afdelingerne.

Byrådet godkendte den 13. september 2017 i pkt. 199 skema A med en samlet anlægssum på 13.696.637 kr.

Byrådet godkendte den 20. juni 2018 i pkt. 167 skema B med anlægssum på 16.851.677 kr. Forskellen i anlægssummen fra skema A til skema B skal findes i, at der ved godkendelse af skema A ikke var oplyst om, hvor store anlægsudgifterne var for den ustøttede del af arbejdet.

Byrådet godkendte ved skema B:

* optagelse af lån med pant i fast ejendom på 16.851.677 kr.,
* at yde kommunal garanti for den del af kreditforeningslånet, der ligger ud over 60% af ejendommens værdi, og
* at den ved skema B godkendte anlægssum er bindende og kun kan forhøjes efter Landsbyggefondens gældende regulativer og vejledninger.

![](data:image/png;base64...)

Figur 2: opgørelse af anlægssum i støttet, ustøttede udgifter samt reguleringskonto.

Den endelige anlægssum udgør i alt: 18.195.670 kr. – heraf afholdes 1.344.001 kr. over reguleringskontoen. Arbejderne holder sig derfor inden for den godkendte anlægssum i skema Conny Carlsen

Støttede renoveringsarbejder

Anlægsudgiften udgør 14.615.653 kr. hvilket er 898.825 kr. mere end godkendt ved skema Conny Carlsen

Den samlede overskridelsen (for både støttede og ustøttede) skyldes merudgifter i forbindelse med utæt tagkonstruktion og tilhørende forlængende af byggeperioden inkl. genhusningsudgifter. Der har desuden været uforudsete udgifter i forbindelse med fundering af terrændæk mv.

Marlene Dam oplyser, at til dækning af overskridelsen anvendes reguleringskontoen, hvilket Landsbyggefonden har godkendt.

Ustøttede renoveringsarbejder

Anlægsudgiften andrager 3.618.024 kr. hvilket svarer til 445.176 kr. mere end skema Conny Carlsen

Marlene Dam oplyser, at til dækning af overskridelsen anvendes reguleringskontoen, hvilket Landsbyggefonden har godkendt.

Yderligere bemærkes det, at byggeregnskabet har været forelagt Landsbyggefonden og er taget til efterretning, inklusiv fordelingen mellem støttede og ustøttede byggearbejder og finansieringen heraf.

Husleje

Idet reguleringskontoen har kunnet dække merudgiften ved renoveringen, har overskridelsen ingen konsekvens for huslejen.

Ved skema B har Domea Egtved oplyst, at den gennemsnitlige husleje stiger 0,62% og at husleje bliver differentieret i forhold til, hvor meget den enkelte boliger bliver renoveret.

![](data:image/png;base64...)

Figur 3: oversigt over husleje

[adresse]

Renoveringen finansieres dels via støttede realkreditlån, Alexander Kristoffersen via ustøttede realkreditlån og dels via opsparede midler fra reguleringskontoen.

Lån til støttede renoveringsarbejder udgør 13.716.828 kr. og lån til ustøttede arbejder udgør 1.805.000 kr.

Renoveringen er sket i samarbejde med Landsbyggefonden. For at realisere renoveringen skal der stilles kommunal garanti for den del af kreditforeningslånet, der ligger ud over 60% af ejendommens værdi.

Kommunen skal stille garanti på 100% for det støttede renoveringsarbejde, hvortil Landsbyggefonden stiller en regaranti på 50%. Ligeledes skal kommunen stille en 100% garanti for det ustøttede arbejde.

Kapitaltilførsel

Den samlede kapitaltilførsel er på 1.250.000 kr., hvoraf kommunens andel er på 250.000 kr., som udbetales, ved godkendelse af skema C. Udgiften på 250.000 kr. er tidligere indarbejdet i budgettet for 2019.

Lovgrundlag

Ifølge støttebekendtgørelsens § 46 skal kommunalbestyrelsen påse, at de stillede betingelser er opfyldt, og at ansøgningen om godkendelse af den endelige anskaffelsessum indeholder de oplysninger, der skal bruges for at kunne træffe beslutning.

Det er en forudsætning for støtten fra Landsbyggefonden, at kommunalbestyrelsen garanterer for de optagne lån, jf. almenboliglovens § 91, stk. 13. Efter samme bestemmelses stk. 14 skal Landsbyggefonden endvidere regarantere for 50% af kommunens garanti.

Forvaltningens bemærkninger

Forvaltningen har påset, at de stillede betingelser er opfyldt og anbefaler, at udvalget godkender anmodningen og byggeregnskabet med en endelig anlægssum på i alt 16.851.677 kr. samt godkender anvendelse af reguleringskontoen til dækning af merudgifterne, der udgør 1.344.001 kr.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | udvalget godkender skema C med en anskaffelsessum på 16.851.677 kr. |

|  |  |
| --- | --- |
| at | udvalget godkender anvendelse af reguleringskontoen til dækning af støttede og ustøttede arbejder. |

### Beslutning

Godkendt.

Aage Johnsen var fraværende.